สวัสดีคะ ดิฉันขอรบกวนอาจารย์ ช่วยตอบสาเหตุที่ทำให้เกิดอาการ ดังต่อไปนี้ค่ะ ตอนกลางคืนขณะหลับ ดิฉันรู้สึกตัวเองว่า นอนหายใจไม่ออกเหมือนขาดอากาศหายใจ พยายามจะหายใจทางปากออกมาก็ทำไม่ได้ ร่างกายแขนขาไม่มีแรงขยับ และแน่นน่าอกหน่วงมากๆจนรู้สึกแปล้บข้างในอก และเหมือนจะมีและหมดสติในเวลาเดียวกัน เป็นอยู่สักพักจนดิฉันสำลักไอออกมา(อาการสำลักเหมือนตอนได้สติจากการจมน้ำค่ะ ดิฉันเคยจม)จึงหายใจทางปากและพยายามหายใจทางจมูกในเวลาเดียวกันด้วย แขนขาร่างกายรู้สึกเจ็บ แต่ไม่มาก ประมาณเกือบชั่วโมงได้ถึงกลับมาเป็นปกติจนมีเสียงเรียกแฟนได้ ไม่ทราบว่าดิฉันเป็นอะไรค่ะ เกิดขึ้นได้ยังไง และอาการแบบนี้ไม่ใช่ครั้งแรก ต้องไปพบแพทย์รึไม่ แล้วสาเหตุคืออะไร
สวัสดีค่ะ อาการหายใจลำบาก อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลหากมีอาการเป็นบ่อยๆ มีอาการแน่นอกแบบโรคหัวใจดังกล่าวไป หอบเหนื่อย ไอมาก ใจสั่นร่วมด้วย ควรไปพบแพทย์เพื่อตรวจเพิ่มเติมการดูแลตัวเองเบื้องต้น งดการออกแรงหนักไปก่อน หากมีอาการให้รีบนั่งพัก อยู่ในที่ที่อากาศถ่ายเทดี หายใจได้สะดวก งดสูบบุหรี่